ಬಿಗ್‍ಬಾಸ್ ಮನೆಯಲ್ಲಿ ನಡೆದೇ ಹೋಯ್ತು ಕಿರಿಕ್..!

ಬೆಂಗಳೂರು: ಬಿಗ್ ಬಾಸ್ ಮನೆಯಲ್ಲಿ 3ನೇ ದಿನ ಪ್ರಶಾಂತ್ ಸಂಬರಗಿ ಡ್ರಾಮಾ ಸೀನ್ ಗೆ ಬ್ರೋ ಗೌಡ ಕಾಮಿಡಿ ಮಾಡಿದ್ದಾರೆ ಎಂದು ಬ್ರೋ ಗೌಡ ಮೇಲೆ ಸಂಬರಗಿ ರೇಗಾಡಿದ್ದಾರೆ.

ಪ್ರಶಾಂತ್ ಸಂಬರಗಿ ಡ್ರಾಮಾ ಮಾಡುತ್ತಿರುವಾಗಲೇ ಬ್ರೋ ಗೌಡ ತಮಾಷೆ ಮಾಡಿದ್ದಕ್ಕೆ ಸಿಟ್ಟಿಗೆದ್ದ ಸಂಬರಗಿ ಸ್ಟೇಜ್ ಮೇಲೆ ಬಂದು ಡ್ರಾಮಾ ಮಾಡುವಾಗ ಎಲ್ಲರೊಂದಿಗೂ ಈತರ ಸೀರಿಯಸ್ ನೇಸ್ ಬೇಕು ಈ ತರ ಶ್ರದ್ಧೆ ಬೇಕು, ಇದೇ ರೀತಿ ಸೈಲೆನ್ಸ್ ಬೇಕು, ಯಾರು ಯಾರಿಗೂ ತೊಂದರೆ ಕೊಡಬಾರದೆಂದು ಹೇಳಿದ್ದೆ ಎಂದರು.

ಬ್ರೋ ಗೌಡ, ಸಂಬರಗಿಯೊಂದಿಗೆ ನನಗೆ ಮಾತ್ರ ಬಂದು ನನನ್ನು ಗುರಿಯಾಗಿಸಿ ಈ ರೀತಿ ಹೇಳಿದ್ದು ಯಾಕೆಂದು ಪ್ರಶ್ನಿಸಿದರು. ಸಂಬರಗಿ ನಾನು ಎಲ್ಲರೊಂದಿಗೂ ಹೇಳಿದ್ದೆನೆಂದು ಸಮಾಜಾಯಿಸಿ ಕೊಟ್ಟರು. ಮಾತಿಗೆ ಮಾತು ಬೆಳೆಯುತ್ತಿದ್ದಂತೆ ಗೀತಾ ಮತ್ತು ವಿಶ್ವನಾಥ್ ಬ್ರೋ ಗೌಡ ಅವರನ್ನು ಸಮಾಧಾನ ಪಡಿಸಿದರು.

ಬ್ರೋ ಗೌಡ ತನ್ನ ನಿಲುವನ್ನು ಸಮರ್ಥಿಸಿಕೊಳ್ಳುತ್ತಿದ್ದಂತೆ, ಕಾಮಿಡಿ ಸ್ಟಾರ್ ಮಂಜು, ವೈಷ್ಣವಿ ಗೌಡ, ವಿಶ್ವನಾಥ್ ಬ್ರೋ ಗೌಡ ಬಳಿ ಬಂದು ಮಾತನಾಡುತ್ತಿದ್ದರು. ಈ ನಡುವೆ ಮತ್ತೆ ಬಂದ ಸಂಬರಗಿ ನೀನು ಚಿಕ್ಕವನು ನಿನಗೆ ಹೇಳುವ ಹಕ್ಕಿದೆ ಎಂದರು. ಬ್ರೋ ಗೌಡ ಚಿಕ್ಕವನು ದೊಡ್ಡವನು ಮ್ಯಾಟರ್ ಅಲ್ಲ ನನ್ನನ್ನು ಒಬ್ಬನನ್ನೆ ಪಾಯಿಂಟ್ ಔಟ್ ಮಾಡಿ ಹೇಳಬಾರದಿತ್ತು ಎಲ್ಲರಿಗೂ ಹೇಳಿ ಎಂದರು. ನಾನು ಸುಮ್ಮನೆ ಇದ್ದರೆ ಮತ್ತೆ ನನ್ನ ಮೇಲೆ ಅಪವಾದ ಹೊರಿಸುತ್ತಾರೆ ಅದು ನನಗೆ ಇಷ್ಟವಿಲ್ಲ ಎಂದು ಬ್ರೋ ಗೌಡ ಕೊನೆಗೆ ಕಿರಿಕ್ ಗೆ ಅಂತ್ಯವಾಡಿದರು.